На основу члана 56. Статута Града Ниша (''Службени лист Града Ниша'', број 88/2008, 143/2016 и 18/2019) и члана 116. и 117. Пословника Скупштине Града Ниша (''Службени лист Града Ниша'', број 6/2017-пречишћен текст),

Градско веће Града Ниша, на седници одржаној 16.12.2020. године, подноси

**АМАНДМАН III**

**НА ПРЕДЛОГ ОДЛУКЕ О БУЏЕТУ ГРАДА НИША ЗА 2021. ГОДИНУ**

I У II посебном делу, члан 9. Предлога одлуке о буџету Града Ниша за 2021. годину, утврђеног Решењем Градског већа Града Ниша, број 1032-1/2020-03 од 11.12.2020. године, Раздео 8 - Управа за друштвене делатности, Глава 8.02 Јавна предшколска установа „Пчелица“ Ниш, Програм 8 – Предшколско васпитање и образовање Програмска активност 2001-0001 Функционисање и остваривање предшколског васпитања и образовања, функција 911 – Предшколско образовање, позиција 150, економска класификација 414- Социјална давања запосленима смањује се за износ од 2.000.000 динара, тако што се уместо износа “5.300.000„ ставља износ “3.300.000„, позиција 152, економска класификација 416 – Награде запосленима и остали посебни расходи смањује се за износ од 1.000.000 динара, тако што се уместо износа „15.000.000“ ставља износ „14.000.000“, позиција 156, економска класификација 424 – Специјализоване услуге смањује се за износ од 1.000.000 динара, тако што се уместо износа „8.600.000“ ставља износ „7.600.000“, позиција 157, економска класификација 425 – Текуће поправке и одржавање смањује се за износ од 3.000.000 динара, тако што се уместо износа „15.000.000“ ставља износ „12.000.000“, позиција 158, економска класификација 426 – Материјал смањује се за износ од 15.000.000 динара, тако што се уместо износа „97.300.000“ ставља износ „82.300.000“ и позиција 163, економска класификација 512 – Машине и опрема смањује се за износ од 5.000.000 динара, тако што се уместо износа „12.000.000“ ставља износ „7.000.000“.

II Раздео 5 - Управа за финансије, Глава 5.01. Управа за финансије, Програм 15 – Опште услуге локалне самоуправе, Програмска активност 0602-0009 Текућа буџетска резерва, функција 160 – Опште јавне услуге некласификоване на другом месту, позиција 67, економска класификација 499 - Средства резерве повећава се за износ од 27.000.000 динара, тако што се уместо износа “110.000.000„ ставља износ “137.000.000 „.

III Овај амандман постаје саставни део Предлога одлуке о буџету Града Ниша за 2021. годину.

**О б р а з л о ж е њ е**

Градско веће Града Ниша на седници одржаној 11.12.2020. године утврдило је Предлог одлуке о буџету Града Ниша за 2021. годину.

Јавна предшколска установа „Пчелица“ Ниш је дана 15.12.2020. године, под бројем 9759 и 9773 иницирала подношење амандмана на Предлог одлуке о буџету Града Ниша за 2021. годину.

Иницијативом се предлаже смањење средстава на одређеним позицијама, тако што су побројане позиције, дат опис економских класификација и износ смањења средстава по позицијама, односно економским класификацијама у укупном износу од 27.000.000 динара.Смањења су иницирана на економским класификацијама: социјална давања запосленима, награде запосленима и остали посебни расходи, специјализоване услуге, текуће поправке и одржавање, материјал и машине и опрема.

У образложењу иницијативе Установа је, између осталог, навела да је предложено смањење одређених позиција урађено на основу очекиваног смањења обима посла у претежној и проширеној делатности из разлога смањене долазности деце изазване пандемијом вируса COVID-19 и спровођења прописаних мера.

Имајући у виду да наведено представља нарочито оправдан разлог, Градско веће Града Ниша подноси Амандман којим се предлаже увећање средстава: Раздео 5 - Управа за финансије, Глава 5.01. Управа за финансије, Програм 15 – Опште услуге локалне самоуправе, Програмска активност 0602-0009 Текућа буџетска резерва, функција 160 – Опште јавне услуге некласификоване на другом месту, позиција 67, економска класификација 499 - Средства резерве повећавају се за износ од 27.000.000 динара, у циљу коришћења за одређене намене прописане законом.

Средства у износу од 27.000.000 динара обезбеђена су у Раздео 8 - Управа за друштвене делатности, Глава 8.02 Јавна предшколска установа „Пчелица“ Ниш, Програм 8 – Предшколско васпитање и образовање Програмска активност 2001-0001 Функционисање и остваривање предшколског васпитања и образовања, функција 911 – Предшколско образовање смањењем позиција 150, 152, 156, 157, 158 и 163, у складу са иницијативом ЈПУ „Пчелица“ Ниш.

Предложени амандман, у складу са чланом 117. Пословника Скупштине Града Ниша постаје саставни део Предлога одлуке о буџету Града Ниша за 2021. годину.

Број: 1086-3 /2020-03

У Нишу, 16.12.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**